Okresná prokuratúra Zvolen 
Trhová 1, 960 19 Zvolen 1 	

Sp. zn. : 3 Pv 102/13/6611	Zvolen, 30.9.2013
EEČ : 2-51-149-2013

U Z N E S E N I E

Trestná vec:	obvinený XXXXX a spol.  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov.

Rozhodol: 	prokurátorka Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Obvinený ml. XXXXX zložil dňa 19.09.2013 peňažnú sumu vo výške 100,- € a obvinený ml. XXXXX zložil dňa 20.09.2013 peňažnú sumu vo výške 100,- € na účet Krajskej prokuratúry v Banskej Bystrici určenú na verejnoprospešné účely, teda spoločne sumu 200,- €, z ktorej sumy 50% obvinení poukázali pre obete trestnej činnosti a zostávajúcich 50% adresátovi: Obec Drienovo, XXXXX IČO: XXXXX, č. účtu: XXXXX. Úhrady boli na účet Krajskej prokuratúry v Banskej Bystrici prijaté dňa 20.09.2013 a dňa 23.09.2013.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-69/ZV-ZV-2013.
dňa 18.12.2012 v čase asi o 22.00 hodine na mieste verejnosti prístupnom, pred hlavným vchodom do bytového domu na ulici XXXXX vo Zvolene, okres XXXXX, po predchádzajúcom vzájomnom slovnom konflikte, obaja fyzicky napadli XXXXX, nar. XXXXX, trvale bytom M. Rázusa č. 1784/8 a to tak, že ho udreli päsťou do oblasti spánku, následne ho obaja strčili na zem, cez hlavu mu prevliekli bundu a minimálne jedenkrát ho kopli do oblasti nosa a úst, čím XXXXX, nar. XXXXX, spôsobili zranenia podľa znaleckého posudku s dobou liečenia v trvaní do 7 dní.

Odôvodnenie: 
Uznesením povereného príslušníka Obvodného oddelenia Policajného zboru, Odboru poriadkovej polície vo Zvolene ČVS:ORP-69/ZV-ZV-2013 zo dňa 01. februára  2013 bolo podľa § 199 odseku 1 Trestného poriadku začaté trestné stíhanie a súčasne podľa § 206 odseku 1 Trestného poriadku vznesené obvinenie pre prečin výtržníctva podľa § 364 ods. 1, písm. a/ Tr. zákona v jednočinnom súbehu s prečinom ublíženia na zdraví podľa § 156 ods. 1 / Tr. zákona obvineným 1/ ml. XXXXX a 2/ ml. XXXXX. Uvedeného prečinu sa obvinení dopustili tak, že dňa 18.12.2012 v čase asi o 22.00 hodine na mieste verejnosti prístupnom, pred hlavným vchodom do bytového domu na ulici XXXXX vo Zvolene, okres XXXXX, po predchádzajúcom vzájomnom slovnom konflikte, obaja fyzicky napadli XXXXX, nar. XXXXX, trvale bytom XXXXX a to tak, že ho udreli päsťou do oblasti spánku, následne ho obaja strčili na zem, cez hlavu mu prevliekli bundu a minimálne jedenkrát ho kopli do oblasti nosa a úst, čím XXXXX, nar. XXXXX, spôsobili zranenia podľa znaleckého posudku s dobou liečenia v trvaní do 7 dní. 
V ďalšom konaní bol uvedený skutok posudzovaný ako prečin výtržníctva podľa § 364 ods. 1 písm. a/ Tr. zákona, čo vyplynulo zo záverov znaleckého dokazovania.

Po skončení skráteného vyšetrovania poverený príslušník Policajného zboru predložil spisový materiál na Okresnú prokuratúru vo Zvolene spolu s návrhom na podanie obžaloby. Po preskúmaní predloženého spisového materiálu som rozhodla o udelení pokynu k vykonaniu mediačnej činnosti, pretože boli naplnené zákonné podmienky pre ukončenie trestného stíhania zmierom. Vykonaným dokazovaním v priebehu skráteného vyšetrovania bolo preukázané, že obvinení 1/ ml. XXXXX a 2/ ml. XXXXX svojím konaním naplnili všetky zákonné znaky skutkovej podstaty prečinu, pre ktorý sa viedlo trestné stíhanie.

Dňa 23. septembra 2013 bola na prokuratúru doručená správa o výsledku mediácie, ktorú vykonal probačný a mediačný úradník Okresného súdu vo Zvolene. Obvinení 1/ ml. XXXXX a 2/ ml. XXXXX v prípravnom konaní a v konaní pred mediačným úradníkom slobodne, vážne, zrozumiteľne a určito vyhlásili, že spáchali skutok, za ktorý sú stíhaní a súčasne svoje konanie úprimne oľutovali a poškodenému sa ospravedlnili.

Poškodený XXXXX v konaní uviedol, že súhlasí so spôsobom a okolnosťami schválenia zmieru. Obvinení 1/ ml. XXXXX a 2/ ml. XXXXX dňa 19.09.2013 uhradili poškodenému XXXXX spôsobenú škodu vo výške 281,92 €. Taktiež aj zákonní zástupcovia obvinených, ako aj ustanovení obhajcovia, ako aj kurátori vyjadrili súhlas s uzavretím zmieru. 

Obvinený 1/ ml. XXXXX zložil dňa 19.09.2013 peňažnú sumu vo výške 100,- €  na účet Krajskej prokuratúry v Banskej Bystrici číslo účtu: XXXXX variabilný symbol 310213, vedený v Štátnej pokladnici Bratislava a obvinený 2/ ml. XXXXX zložil dňa 20.09.2013 peňažnú sumu vo výške 100,- € na účet Krajskej prokuratúry v Banskej Bystrici číslo účtu: 7000165659/8180, variabilný symbol 310213, vedený v Štátnej pokladnici Bratislava určenú na verejnoprospešné účely, teda spoločne sumu 200,- €, z ktorej sumy 50% obvinení poukázali pre obete trestnej činnosti a zostávajúcich 50% adresátovi: Obec Drienovo, so sídlom Drienovo č. 55, IČO: 00648230, č. účtu: 16224412/0200. Potvrdenia (poštové poukazy) o vykonaných platbách sú súčasťou spisového materiálu.

	Dňa 23. septembra 2013 bol pred mediačným úradníkom uzatvorený zmier medzi obvinenými a poškodeným. Obvinený, jeho zákonný zástupca, obhajca i poškodení s týmto spôsobom vybavenia veci vyslovili svoj súhlas.

	Podľa § 220 odseku 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu
a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.
	
	Podľa § 224 odseku 1 Trestného poriadku peňažnú sumu určenú na všeobecne prospešné účely možno adresovať obciam a iným právnickým osobám so sídlom na území Slovenskej republiky, na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na pomoc poškodeným podľa osobitného zákona. Podľa odseku 2 príslušného ustanovenia z peňažnej sumy určenej na všeobecne prospešné účely musí obvinený určiť aspoň 50 percent štátu na peňažnú pomoc poškodeným podľa osobitného zákona.

	Vzhľadom na skutočnosť, že za prečin výtržníctva podľa § 364 ods. 1 písm. a/ Tr. zákona je ustanovený trest pri mladistvých páchateľoch do 1 roka 6 mesiacov, obvinení vyhlásili, že spáchali skutok, za ktorý im bolo vznesené obvinenie, na účet prokuratúry zložili uvedenú peňažnú sumu, ako aj vzhľadom na povahu a závažnosť spáchaného trestného činu, okolnosti spáchania činu, konanie obvinených po čine a na osobu mladistvých obvinených, ktorý doposiaľ žili riadnym životom, na ich osobné a majetkové pomery, boli splnené všetky zákonné podmienky na postup podľa § 220 a nasl. Trestného poriadku.

	Preto som rozhodla tak, ako je vyššie uvedené. XXXXX prokuratúry v Banskej Bystrici, odboru vnútornej správy bude po nadobudnutí právoplatnosti tohto uznesenia vyplatená suma 100,- € adresátovi: Obec Drienovo, XXXXX, IČO: XXXXX č. účtu: XXXXX  a zostávajúcich 100,- € je určených na pomoc obetiam trestnej činnosti.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Porubská
prokurátorka